Document ID: /roh_data/filtered/fineweb-2-filterrobots_roh.jsonl.gz/2130

A l’ultima votaziun la fin da november 2015 èn be bundant 18% dals votants ids a l’urna. Quai malgrà ch'era tematicas sco la dumonda da la Biosfera ensemen cun la Val Müstair èn stadas sin la glista da tractandas.
Ma co quai ch’i para uss n’è quai betg mo il cas a Scuol. La tendenza en tut la Svizra giaja en questa direcziun. Nua ch’i dettia fusiuns pli grondas, saja l’interess politic ì marcantamain enavos. Quai ha ditg Ursin Fetz da la HTW Cuira envers RTR. Fetz ha manà plirs projects da fusiun da vischnancas en il Grischun.